T-ara

**T-ara**（/tiˈɑːrə/；，，又寫做**Tiara**、**T-ARA**或者**T♔ARA**）係Core Contents Media旗下嘅一隊韓國女子組合。個名嚟自英文「Tiara」，係解要成為歌謠界嘅女王。T-ara打破慣例喺MBC綜藝節目《Radio Star》入邊公開亮相（而唔係喺音樂節目出道），因為出道嘅方式獨特而受到外界關注。

初期嘅五個成員智妍、慇晶、孝敏、知元同智愛為韓國電視劇《男版灰姑娘》喺2009年出咗第一首歌曲好人（좋은 사람）。知元同智愛退出T-ara之後，寶藍、居麗同昭妍加入，到嗰年7月以6人女子組合出道。

佢哋嘅出道專輯《Absolute First Album》喺2009年12月發行，又衍生出幾首熱門單曲，包括謊言（거짓말）、TTL (Time to Love)、TTL Listen 2、Bo Peep Bo Peep同一如當初。跟住推出嘅迷你專輯《Temptastic》(2010)收錄咗熱門單曲為什麼這樣同Yayaya。專輯《John Travolta Wannabe》(2011)入面嘅Roly-Poly喺Gaon年度排行榜排第一，又奪得多個獎項同提名。6個月之後發行嘅迷你專輯《Black Eyes》(2011)又產生咗3首第一單曲：Cry Cry、我哋唔係相愛過咩（우리 사랑했잖아）同Lovey-Dovey，分別喺告示牌韓國K-pop Hot 100排第一。

喺2011年，T-ara以$4.3億同日本嘅J-ROCK簽約，準備喺日本出道，係韓國所有女子組合入面最高價。唱片公司確定為「EMI音樂 (日本)」。第一首單曲係Bo Peep Bo Peep(2009)，佢﹐喺Oricon每週排行榜入面排第一，而且售出49712個拷貝，係史上第一隊初出道而得榜首嘅韓國女子組合。喺2012年T-ara發行日本專輯《Jewelry Box》，高峰時喺Oricon排行榜入面排第2。

出道之後T-ara加入咗3個成員：和榮(2010)、雅琳(2012)同Dani(2012年12月)，變成9人組合，不過和榮喺2012年7月退出。T-ara每年都會改變隊長，2012年嘅隊長係昭妍。

T-ara嘅歌迷叫做「Queen's」，解「女王所有嘅」。而應援顏色就係檸檬黃。

## 簡史
### 出道前
韓國Mnet Media旗下原本嗰五個T-ara成員（智妍、慇晶、孝敏、知元同埋智愛）一齊訓練咗三年。喺2009年4月，喺T-ara正式出道前為MBC水木連續劇《男版灰姑娘》出咗第一首歌好人（좋은 사람）。同年5月，智妍同相關團體SeeYa同埋Davichi出咗首單曲女性時代（여성시대）。

喺2009年7月，Mnet Media公佈話知元、智愛因唔同嘅音樂風格而喺正式出道前離隊。之後寶藍首先加入，居麗同前少女時代成員昭妍喺T-ara出道前三個禮拜加入。7月頭，T-ara被移到Mnet Media嘅子公司Core Contents Media，喺7月29日以六人組合正式出道。出道嗰陣嘅隊長係慇晶。

### 2009-10年：出道，出第一張專輯同迷你專輯嘅反嚮
喺2009年7月29日，T-ara喺MBC嘅訪談節目《Radio Star》入面出道。7月30日喺Mnet嘅M! Countdown作第一次演出，唱咗謊言（거짓말）同要玩嗎？（놀아볼래? ）。對於呢次首演，網絡上有啲負評指成員咪嘴，同埋表演睇落似「小學」演出噉﹐T-ara否認假唱。9月，成員慇晶，昭妍，孝敏，智妍又同相關團體超新星（成員金光秀、宋智赫同朴健一）合作唱咗TTL (Time To Love)，又喺9月15日出，係T-ara第一首喺唔同網上排行榜都排第一嘅歌。之後兩隊成班成員再次合作演唱續作TTL Listen 2，喺10月9日出。

2009年11月27日，T-ara推出第一張專輯《Absolute First Album》。為咗決定專輯嘅主題曲，Core Contents Media向大眾舉行咗個調查——揀Bo Peep Bo Peep或者就像最初（처음처럼）。最後有9,000人投票，就像最初就以4,770票（53%）成為咗主題曲。不過Bo Peep Bo Peep喺音樂節目入面推廣，又喺Gaon排行榜頂峰嗰陣排第4，而就像最初頂只係排第10。喺12月4日，T-ara喺Music Bank舉行復出表演。喺第24屆金唱片獎入面，T-ara同另一個女子組合4minute攞到新人獎。

2010年1月1日，T-ara就憑Bo Peep Bo Peep喺Music Bank攞到第一個音樂節目嘅獎。呢首歌總共攞咗5個獎，兩個喺Music Bank，3個喺SBS人氣歌謠。1月尾，T-ara再推廣單曲就像最初，但係因昭妍感染H1N1好快就停咗。同一月，T-ara嘅成員喺電視劇《學習之神》嘅第七同八集入面客串，而智妍就做女主角。

喺2010年2月23日，T-ara宣布重新發行第一張專輯，叫做《Breaking Heart》。兩首單曲為你瘋狂（너 때문에 미쳐）同我真的很痛（내가 너무 아파）喺2月23日數碼發佈，兩首歌分別喺Gaon排行榜頂峰嗰陣排第1同31。同日T-ara喺M! Countdown舉行復出表演，憑為你瘋狂攞到連續兩個Mutizen SBS人氣歌謠同M! Countdown第一名。《Breaking Heart》喺3月3日喺市場發佈，頂峰嗰陣喺每週Gaon排行榜排第2，全年Gaon排行榜排第35，賣出咗40,695拷貝。繼為你瘋狂嘅推廣完咗之後，T-ara喺4月頭開始演出我真的很痛。

7月，T-ara將喺佢哋間網店T-ara Dot Com度賣嘅世界杯商品嘅所有收益捐畀為非洲兒細路服務嘅慈善機構。

10月，T-ara開始參加實境節目Hello Baby，照顧文梅森同埋佢兩個細佬。

喺11月23日，T-ara出迷你專輯《Temptastic》主打歌曲為什麼這樣（왜 이러니）嘅數碼下載。《Temptastic》喺12月1日同單曲Yayaya一齊數碼發佈。專輯原本喺11月初喺市場發佈，但係因延坪島炮擊事件拖到12月3日先出。出嗰日T-ara喺Music Bank舉行復出表演，同時間介紹新成員和榮同新隊長寶藍，又以歌曲為什麼這樣同Yayaya喺M! Countdown得獎。

### 2011年:進軍日本，Roly-Poly同《Black Eyes》熱潮

6月7日，T-ara通過官方主頁宣布已經同日本「J-ROCK」簽約，唱片公司確定係「EMI音樂」，而經紀同埋市場宣傳就由「J-ROCK」負責，喺七月正式開展日本活動。7月5日，T-ara喺東京澀谷SHIBUYA-AX會場舉辦第一次活動「T-ara First Show Case」。又預計會喺9月推出日本出道歌日版〈Bo Peep Bo Peep〉。喺出道前亦都喺東京一帶100笪地方整宣傳海報，又整咗出20架出道專輯廣告巴士。

6月29日﹐T-ara出第二張迷你專輯《John Travolta Wanna Be》，頂峰嗰陣喺Gaon排行榜排第3。專輯單曲Roly-Poly喺同一日出，頂峰嗰陣喺Gaon排行榜排第2，告示板韓國K-pop Hot 100排第4，重係2011年韓國最賣座同下載次數最多嘅歌——帶嚟20萬收入同4,680,253次下載。Roly-Poly亦得到第三屆甜瓜音樂獎同第一屆Gaon排行榜嘅Singer of the Year（七月），又被提名第13屆Mnet亞洲音樂大獎嘅年度歌曲同最佳女組合。

7月31日，T-ara嘅咖啡廳「Page One」喺狎鷗亭正式開張。

8月2日，T-ara推出限量版重新發行專輯《John Travolta Wanna Be》，叫《Roly-Poly in Copacabana》。主題曲Roly-Poly in Copacabana係Roly-Poly嘅歐陸舞曲Remix版，歌名入面嘅「Copacabana」普及喺80年代嘅的士高俱樂部，隻歌頂峰嗰陣喺Gaon排行榜排第40位，專輯排第3位，喺告示板韓國K-pop Hot 100入面Roly-Poly in Copacabana頂峰嗰陣排第45位。呢個Remix版本亦都有喺Music Bank演出。

2011年9月16日，T-ara做咗海關宣傳大使。

9月28日，T-ara喺日本正式出道，出咗日本出道單曲Bo Peep Bo Peep，賣嗰日T-ara就喺川崎公演。喺嗰日7點亦都喺網上公開咗日版〈Bo Peep Bo Peep〉，公開之後喺Oricon單曲每週排行部分排第一，拍賣量比ORICON所預測多賣2萬幾張。無論係出道嗰日嘅第一位定係第一個禮拜嘅銷售量都會刷新咗一個新嘅歷史記錄。另外呢首歌頂峰嗰陣喺告示板日本Hot 100排第一，RIAJ付費音樂下載榜入面嘅PC下載同手機全曲付費下載認證係「金」。

11月11日，T-ara出第三張迷你專輯《Black Eyes》，喺Gaon排行榜排第2。呢張專輯之前出咗嘅一首Cry cry，頂峰嗰陣喺告示板韓國K-pop Hot 100排第一，重喺M! Countdown連贏兩次第一。喺11月8日推出嘅Cry cry音樂影片係以100萬韓元製作嘅30分鐘戲劇故事情節，而製作版、舞蹈版同民謠版分別喺同月13、17同20日推出。11月17日T-ara喺M! Countdown回歸，正式展開宣傳活動。為翻拍迷你專輯《Temptastic》，T-ara喺11月30日發佈第二首日本單曲Yayaya，頂峰嗰陣喺Oricon排行榜入面排名第7，告示板日本Hot 100排第6。

12月，Core Contents Media公佈昭妍做T-ara第4位隊長，又首次喺日本舉行三日迷你演唱會，叫「X-mas Premium Live」，喺東京，名古屋同大阪舉行。根據Gallup 2011年韓國民意調查嘅排名，T-ara升到做韓國第2大女子組合。12月13日，T-ara為咗代言化妝品牌Tony Moly第一次拜訪台灣，成員慇晶因為拍戲傷咗冇去。12月21日，T-ara又同Davichi數碼發佈出聖誕民謠我們不是相愛嗎（우리 사랑했잖아），又喺兩日之後發行，歌曲其後喺T-ara嘅專輯《Funky Town》重新發佈。呢首歌頂峰嗰陣喺Gaon排行榜排第一，告示板韓國K-pop Hot 100排第2，又有喺SBS人氣歌謠入面演出。

### 2012年: Lovey-Dovey, Day by Day, Sexy Love熱潮同首張日本專輯
1月3日，T-ara發行《Black Eyes》嘅後續專輯《Funky Town》，又喺1月5日《M! Countdown》回歸，正式展開宣傳活動。《Funky Town》頂峰嗰陣喺Gaon每週排行榜排第一，每月排行榜排第2，又賣咗43,049個拷貝。Lovey-Dovey以呢個專輯嘅第二單曲發佈，殭屍版同東京版音樂影片分別喺1月11日同17日發佈，呢首單曲頂峰嗰陣喺Gaon排行榜同告示板韓國K-pop Hot 100排第一，淨係喺韓國已經賣咗300萬個數碼拷貝。

2月，Forbes Korea報告出年度「韓國首40強明星」入面T-ara排第17，令佢哋成為韓國第三強嘅女子組合同第七強女明星。2月9日，T-ara推出App「T-ARA SHAKE」。2月29日，發售新專輯日文單曲日版《Roly-Poly》。

4月，T-ara嘅經紀公司公佈將會喺7月為T-ara增加兩名成員，變成9人組合。喺3月30日，嗰時14歲嘅Dani被公佈將會喺12月加入，又主演Day by Day劇情版嘅音樂影片。7月12日，Core Contents Media正式推出18歲嘅雅琳為另一個新成員。

5月23日，發售新專輯日文單曲日版《Lovey-Dovey》。

6月3日，T-ara喺曼谷舉行首次售票演唱會。6月6日，T-ara發行首張日文專輯《Jewelry box》，喺Oricon每週專輯排行榜入面排第2，賣咗超過57,000個拷貝。7月19日，佢哋喺名古屋展開咗第一次日本巡迴演唱會——Japan Tour 2012: Jewelry Box，當時估計觀眾將超過4萬人。喺專輯發行前Bo Peep Bo Peep、Yayaya、Roly-Poly同Lovey-Dovey四首單曲率先發佈。

7月，T-ara發佈迷你專輯《Day by Day》，喺Gaon排行榜入面排第5。主題曲Day by Day喺同日以單曲發佈，頂峰嗰陣排第2。7月7日，喺《Music Core》舉行咗Day by Day嘅復出表演，當時雅琳加入，後台重有70人嘅管弦樂團。7月8日，T-ara推出Day By Day嘅舞蹈版音樂影片。

7月14日，Core Contents Media為T-ara開咗個官方後援會「Queen's Fan Club」，又同3,500個歌迷喺首爾慶熙大學和平殿堂舉辦創立儀式。

7月30日，Core Contents Media正式宣布和榮即時離隊嘅消息。Core Contents Media嘅執行總裁金光洙話：「基於順從T-ara嘅19個工作人員嘅申訴」，終止和榮嘅合同，又話唔係因為成員間欺凌而離開。呢場爭議令Day By Day嘅宣傳期緊急縮短，T-ara嘅一切活動亦都暫時擱置，包括取消出席SBS「K-POP 麗水世博超級演唱會」、押後韓國第一場個別演唱會，押後推出新歌Sexy Love。而成員嘅個人活動仍然繼續。和榮同其他成員都話欺凌問題嘅事實被網民扭曲。。其後宣布T-ara即將舉行嘅復出唔會改變，不過代理話復出時間將會無限期押後。2012年7月31日，和榮解約退團風暴擴大，南韓歌迷設立咗向T-ara要求真相嘅網站「T真要」，成立一日就破20萬會員重係噉增加。

9月3日，T-ara推出迷你專輯《Mirage》。兩首單曲Sexy Love同日與夜（낮과 밤）喺同日發佈，Sexy Love頂峰嗰陣喺Gaon排行榜同告示板韓國K-pop Hot 100入面排第4同3，而日與夜係雅琳同Shannon同埋Gavy NJ嘅Gun-ji三人合唱嘅歌。

9月10日，宣布話T-ara會喺日本發布一個精選專輯，包括所有韓國單曲，嚟慶祝喺日本出道一週年。最後專輯喺10月10日出。9月25日，T-ara發佈出日文版Day by Day 。10月，T-ara推出日文版Sexy Love，又去到日本推廣單曲 。

### 2013年：《Bunny Style!》同子團T-ara N4
1月28日，T-ara嘅第6張日本單曲專輯《Banistar》確認喺3月20日發佈，專輯共有10個版本，7個收錄各成員嘅成員獨唱，另外3個就收錄咗23組子團嘅合唱。發售嗰日賣咗40,705張拷貝，而且佔據Oricon每日同每週CD單曲排行榜嘅第二位。為咗推廣新的嘅日語單曲，T-ara喺2月20日至3月9日期間喺日本各地舉行15個Showcase，旅程會喺官方[NICONICO動畫頻道度廣播。

4月9日，Core Contents Media表示T-ara成員慇晶、孝敏、智妍同雅琳會喺5月1日以子團型式回歸，又公佈團名叫「T-ara N4」，出道歌曲《田園日記》（전원일기）喺4月29推出。

4月24日，T-ara出席M!Countdown 你好-台灣，又同臺灣女子組合Dream Girls合作演代表曲〈Bo Peep Bo Peep〉。

5月17日，T-ara嘅日本經紀公司公佈由昭妍、寶藍、居麗組成嘅日本子團，叫「QBS」，出道歌《像風一樣》會喺6月26日發行。

T-ara將會喺7月3日發行第7首日文單曲《Target》。7月中喺韓國回歸。7月12同13日去日本武道館演出，以慶祝第二張專輯將會喺7月31日發行。喺9月4至到27日期間，T-ara會喺日本舉行總共9場嘅巡迴演唱會「T-ara Japan Tour 2013」。

## 成員資料
### 現有成員
T-ara而家有4個成員。喺2012年4月，T-ara所屬公司Core Contents Media宣布將會增加兩個成員，分別係雅琳同埋Dani。雅琳喺7月3日所發行嘅《Day by Day》一齊進行宣傳活動，而Dani就要到12月。

### 退出成員

### 時間線
下面係T-ara成員加入嘅時間線，藍色係加入咗而未出道。


ImageSize  = width:500 height:275
PlotArea   = width:405 height:200 left:70 bottom:65
Alignbars  = justify
DateFormat = mm/dd/yyyy
Period     = from:2009 till:2022
TimeAxis   = orientation:horizontal format:yyyy

Colors =
  id:Pre-debut value:rgb(0,0,0.9) legend:Pre-debut
  id:Sub-unit value:rgb(1,1,0) legend:T-ara_N4_only
 
Legend = orientation:horizontal position:bottom
ScaleMajor = unit:year increment:1 start:2009 gridcolor:black

PlotData =
  color:red width:10 textcolor:black align:left anchor:from
  bar:Eunjung  from:start till:end
  bar:Eunjung  from:start till:07/27/2009 Color:Pre-debut
  bar:Hyomin   from:start till:end
  bar:Hyomin   from:start till:07/27/2009 Color:Pre-debut
  bar:Jiyeon   from:start till:end
  bar:Jiyeon   from:start till:07/27/2009 Color:Pre-debut
  bar:Jiae     from:start till:06/02/2009
  bar:Jiae     from:start till:06/02/2009 Color:Pre-debut
  bar:Jiwon    from:start till:06/02/2009
  bar:Jiwon    from:start till:06/02/2009 Color:Pre-debut
  bar:Boram    from:06/02/2009 till:05/15/2017
  bar:Boram    from:06/02/2009 till:07/27/2009 Color:Pre-debut
  bar:Qri      from:06/02/2009 till:end
  bar:Qri      from:06/02/2009 till:07/27/2009 Color:Pre-debut
  bar:Soyeon   from:06/02/2009 till:05/15/2017
  bar:Soyeon   from:06/02/2009 till:07/27/2009 Color:Pre-debut
  bar:Hwayoung from:07/13/2010 till:07/30/2012
  bar:Areum    from:06/14/2012 till:07/10/2013
  bar:Areum    from:06/14/2012 till:07/03/2012 
  bar:Dani     from:05/20/2012 till:07/11/2013 Color:Pre-debut
  bar:Dani     from:07/11/2013 till:11/01/2014 Color:Sub-unit


### 轉隊長
2011年6月14日，T-ara所屬嘅Core Contents Media表示為咗畀成員培養責任心，所以每出新專輯就會轉隊長。2011年7月16日由寶藍做隊長係因為佢大個，而換做孝敏嘅理由係佢同慇晶留喺T-ara嘅時間最長，所以喺重要時期下由孝敏擔當隊長。又話之後重會畀未做過隊長嘅成員試吓做。由2012年1月1日開始，昭妍接替孝敏隊長一職。

**T-ara歷任隊長**

## 子團
### T-ara N4
**T-ara N4**係由成員慇晶、孝敏、智妍同埋雅琳組嘅的子團，喺「T-ara Brand New 4」個縮寫。出道歌《田園日記》（전원일기）喺4月29推出。

### 日本子團
**QBS**係由成員昭妍、寶藍、居麗組成嘅子團，會喺日本進行活動。出道歌《像風一樣》會喺6月26日發行。

## 出版刊物
* 《Sparkle》（2012) 東京：幻冬舍（2012年4月12日)。ISBN 978-4344021594。山岸伸攝。
* 《T-ara Private Book》（2013） 東京：講談社（2013年2月28日)。ISBN 978-4062182201。

## 演唱會
**T-ARA X'mas Premium LIVE(Japan)**

**T-ARA JAPAN TOUR 2012～Jewelry box～**

**IT'S T-ARA TIME**

## 和榮退團事件
2012年7月，爭議發生喺T-ara嘅日本武道館演唱會之後，T-ara成員被指喺Twitter上欺凌和榮。嗰排和榮因為喺音樂節目表演傷咗隻腳，要坐輪椅，有成員開始喺Twitter更新有關「意志」嘅推文，被假定話係諷刺緊和榮「缺乏意志」 。和榮話佢覺得唔開心又需要其他人支持。呢啲推文出咗之後惹嚟大量回響。一個自稱係T-ara前伴舞嘅匿名互聯網用戶詳細描述智妍摑和榮一巴。不過Core Contents Media回應話係假嘅，又喺7月31日朝早5點半同佢嘅律師討論過後正式要求首爾江南警署嘅網絡犯罪搜索隊搵番嗰個自稱T-ara前伴舞嘅網民。警方作出調查之後嗰個匿名用戶因為喺網上發佈未經證實、惡意同破壞性嘅陳述喺12月28日被控誹謗，又拘留佢喺江南警署。

一啲「欺凌」成員件事嘅片喺網上流傳，但係網民後來發現影片係唔同表演片段剪接出嚟，有斷章取義之嫌。另外Twitter又流傳話其他T-ara成員其實一直歡迎同對待和榮友善。有成員又話雖然佢較遲加入組合，但事實上係隊入面一個重要嘅成員。

喺7月30日，Core Contents Media宣布和榮會離隊「係聽取T-ara 19個工作人員嘅意見」 。其後又宣佈咗另一個解釋。7月31日，和榮喺Twitter上道歉，又希望歌迷停止一切言論。喺推文發佈之前，有人見到佢同家姐一起到Core Contents Media公司，公司透露和榮想親自同金光洙道歉。

8月1日，法新社表示T-ara嘅官方fan club報稱喺爭議過後冇咗6000個成員。T-ara又失去咗代言合同，演唱會被迫取消，fan cafe被關閉。Core Contents Media又話「即將舉行嘅第一個國內演唱會會延期」，代表補充話「成員認為喺噉嘅情況下唔可以喺舞台上向歌迷表現出開心、開朗、充滿活力嘅樣。」又要求推遲演唱會。據報導，和榮同佢嘅家人收到死亡同強姦威脅，有網市民話要炸Core Contents Media嘅辦公室，又有「T真要」（韓國網路上成立嘅一個要「向 T-ara 要求真相」嘅網站）嘅成員到辦公室外投擲雞蛋。

8月29日，T-ara喺佢嘅官方網站上面出咗個書面道歉信。雖然冇明確講欺凌和榮嘅事，但確實承認團隊入面出現分歧，哩啲都係佢哋唔成熟嘅表現（尤其係令內部矛盾公開）令和榮被開除。佢哋以對家人、和榮、歌迷等人嘅道歉作結。

韓國各界名人同行內專業人士都對事件表示關切，好似演員申鉉濬同歌手E.via。喺國外﹐日本流行音樂歌手Kyary Pamyu Pamyu同國際間嘅歌迷亦有關注哩件事。

## 參考

## 出面網頁

* T-ARA韓國官方網站 
* T-ARA韓國官方Cafe 
* T-ARA日本官方網站 
* T-ARA日本官方Blog